section_heading: Podrijetlo i djela
paragraph_text: Pošto je Pjev dovršen, uključujući isprepletenu Melkorovu zavist, Ilúvatar je Ainurima ponudio izbor - prebivati s njim ili ući u svijet koji su zajednički stvorili. Oni koji su izabrali ući u svijet postali su poznati kao Valar (Valari), sile 'Arde', premda su vilenjaci općenito ovaj izraz koristili samo za najmoćnije među njima. Niže Valare nazivali su Maiarima. Među Valarima su bili neki od najsnažnijih i najumnijih Ainura, uključujući Manwëa, Poglavara Valara, a također i Melkora, njegova brata. Njih dva razlikuju se po "nesebičnoj ljubavi" Manwëa prema Ilúvatarovu napjevu i "sebičnoj ljubavi" Melkora prema sebi samom i nikome drugome - a ponajmanje prema Ilúvatarovoj djeci, nakon što su Valari upoznali vilenjake i ljude.